
دا۴ 


70 %Uibus de causis ; Serenissime REX , Nomen Tibi SAPI- 
$ FM. یی می‎ eif nemo adhuc , quod sciam, ex 


&quo xstimavit. Magnum quidem illud semper atque dinh, 
i 


optabile omnibus , datum: paucissimis , Tibi uni novo pene 
' jure majorequé amplitudine deberi , diei hujus celebritas cupit 
indicare. — 

Vereor enimvero , ne obscuriüs enunciem , quod eo in No- 
mine latere sentio : duplicem Te AUGUSTE REX obtinere prin- 
cipatum Sapientiz inquam atque Polonie , quorum ' conjunctio 
quanto his temporibüs difficilior , tantó Tibi gloriosior. 

Fras AUGUSTE , REX , antequám dicereris 2 prior Te 
potiore diademate cinxit Sapientia quàm Polonia : dominabaris 
latissime suavissimequé, antequam quassat« Reipublice tenuisses 
gubernacula, 

Na-. 


Nacto animum , nacto ingenium & cogitandis, & agen- 
dis rebus" maximum , totum quidquid rationis , literarum, vir- 
tutis, verbó quidquid Sapiente venit nomine, Tibi cessit, Ti- 
bi obediit, Tibi pene in naturam vertit. Eo Te glorie propi- 
tium, tandem, Polonis Numen coelo misit, ed divi Parentes Tui 
duxerunt, eó labor Tuus adspiravit. Par animo habitaculum 
fnxit natura, ars perfecit. Oculorum vigor, oris gratia, vul- 
tüs dignitas , Regio latenti animo respondebant. Jam yeró illa 
copiose loquens Sapientia, torrenti non absimilis , omnium ora 
tenebat, omnium mentes quoquo vellet, rapiebat. Jlla sancti- 
tatis , eruditionis , humanitatis sedes perpetua , Divorum Pa- 
rentum Tuorum . domus quidquamne carius aut mirabilius fre- 
quentissime principum virorum ac feminarum coronz propo- 
nebat , quam Te, etiam tacentem , quid dicam de divinis huma- 
nisve rebus accutissime juxta ag prudentissimé disserentem ? 

Qualem porrd Te, gravissima illa Provincialium, aut Re- 
gni Consiliorum sacraria , qualem omnes pene , quas adisti و‎ 
Europe imperantium regie , qualem celeberrimi hoc szculo 
Sapientum coetus. suspexerunt? 

Ea ubique ingenii vastitate , eo eruditionis apparatu, ea 
prudentie dexteritatisque laude , ea morum suavitate , ea elo- 
quentie majestate eluxisti ; ut Deo, quàm homini, similior vi: 
derére. . 
Plurima quocirca gentes, Sapientiam mirate Tuam, suum 
Te esse avidissimé cupiebant : sed nullibi justior ampliorque 
tantis dotibus campus ad gloriam, quàm in prostrata pene Po- 


lonia. Transis itaque à suavissimo pacatissimoque imperio, 
ad 

ad regnum dicam, an ad turbas molestissimas , nulla pene hu: 
maná opera componendas. Qpanté hic Tibi animé, quanto 
pectore opus erat , ut eurippum hunc tot monstris horridum 
alacriter adires, qui adspectu ipso , quemvis alium enecasset. 
Si olim Patria nostra , non ditiores apud exteros , sed sapien- 
tiores Principes domi quesivisset , non obtigisset Tibi adeo 
feda atque misera. Externis distenta commodis, animam pene 
projecerat ,.fucoque desuper illita intus putrescebat : liberari 
à malo , servarique distulit , ut liberatoris servatorisque sui 
serviret magis glorie. Succubuit, ut altiüs surgeret. 

Tandem enim aliquando longis malorum implexa orbi- 
bis Polonia, serò licet, nec constanter, sapit tamen. Tuam 
AUGUSTE Sapiens implorat fidem , Tibi sociandam porrigit 
dexteram , Tuum in sinum prolabitur. Bene habet , quiescat 
modo; salva est. Sed proh dolor! diuturna mali vis, que o- 
mnes prope membrorum ejus compages resolverat , venasque 
omnes meliore exhauserat sanguine; rupit egre quietem, tur- 
bavit mentem. Tum vero illa & interno fera vulnere, & ex- 
terni celi irritata injuriis و‎ quid ageret, incerta ; nulli fidissi- 
mo credere, securissima timere , tentare singula, abjicere uni- 
versa , queri se , incusare omnia , sevire etiam -- Sed à tam 

lugubri horrificaque facie mens atque lingua dicentis refugit , 
quam Tu tot annis AUGUSTE Sapiens non spectasti modo , 
Sed.tractasti etiam , & ut licuit, lenivisti. 

Hic profectó incredibilis illa animi Tui vis eluxit, hic 
Regium illud mentis robur desudavit , hic Jagellonici pectoris 
firmitudo enituit, hic Nestorea prudentia omnes se se in orbes 


je _ ver- 


vertit, visaque est: jam obsistere, jam cedere, jubere jam, jam 
precari , recidere aliqua ad servanda omnia, amica hostilibus 
praeferre, lente festinare , mala presentia curare, futuris Patriae 
bonis prospiccre. 

Tuo AUGUSTE REX ingenio , Tua eloquentia opus est 
ad evolvendam illam cogitationum Tuarum, seriem , que à sa- 
pientia coepta & per omnes adflicte Polonie fluens atque re- 
fluens ordines, in publicam aliquando beatitatem desinet. - Di- 
vinari liceat, cui hee adyta inaccessa sunt. 

Mitto ea, que’ ad saniorem consiliorum modum , ad ve» 
terem Senatüs auctoritatem, ad germanam Equestris ordinis li- 
bertatem , ad zrarii publici usum, ad ceconomicx belliceque 
rei rationes , ad justitiam securitatemque omnium jam rescis- 
$a, jam assumpta sunt. Subitarium enim hoc & undique aut 
impeditum , aut interruptum opus, timidorum nimis, ne livi- 
dorum dicam, hominum oculos ita afficit, ut quidquid ei de 
aliena malignitate adhzsit, acuté videant; quod veró. altissimo 
consilio Tuo servande institutum est Patris , plane non sen- 
tiant. Quasi verb diuturna mala sanentur subito, aut non ma- 
xime prudenti fortunzque sit, ex confertissimis hostium cu- 
neis minimó , ut fieri poterat , damnó erupisse. 

Quis veró tam improbus , tam rudis sit, qui non sentiat 
planeque videat, firmissimum xternumque Reipublicae fulcrum 
à Te substerni, ubi divinas humanasque literas ac cum iis pri- 
vatas publicasque virtutes , ita animis ‘moribusque civium in- 
spiras ac inseris , ut nullum ignorantiæ ac improbitati , veris 
omnium nostrique Regni pestibus , relinquas locum? Dux hæ 
| sapi- 

sapientiz partes quasi fecunda semina ab animo ingenioqué 
Tuo per omnes Polonie ordines & «tates sparsa , uberes ubi- 
que Tux glorie, & civium saluti fructus pollicentur ; uberrimos 
in flore Juventutis, quam eá cura atque sollicitudine perpetud 
foves , ut sicubi, hic certe Sapientissimus Patrie Parens appel- 
lari merearis. 

Hoc profecto est sanguinem atque spiritum dare Poloniz, 
hoc xgrum istud ac informe corpus reformare , hoc perenni 
ejus saluti prospicere , pülsis ab animo juvenum ignorantiz 
tenebris ad veré honesti utilisque ducere rationes. Non est pro- 
inde mirandum AUGUSTE REX, quod ad hzc Civium Polo- 
norum cunabula Majestatem demittas Tuam , hic omnes sumas 
ponasque delicias ùc notes oculis, quo ordine quis nostrum 
in animo atque imperio Tuo sit censendus. Æquè enim es ma- 
gnus, æquè providus in Patrum curia, quàm in Adolescentum 
corona, in Regni negotiis, quam pueritie disciplinis, in veris cer- 
taminibus quam in levibus preludiis; qui omnem servande bean- 
deque Reipublice rationem in recté instituenda Juventute col- 
locasti. 

Urges tam magnum ac praeclarum opus presentiá, per- 
ducis ad fastigium beneficentiä , cujus paucos ante hos dies 
illustre præbuisti argumentum , cùm unum è gremio Collegii 
hujus , ante provectiores candidatos , magistratu exornaveris. 
Credidimus olim , nunc etiam videmus , neque Tibi placere 
posse , nec Reipublice corpori honorificentiüs aptari } quam 
vel ipsa spe Sapientiz. 

Quz cüm ita se habeant , quis est , qui Te AUGUSTE 


REX non jure optimo; ¢ompellet; SAPIENTEM ? cum nomen 
hoc 

hoc non ambitiosé quesiveris, non-ab adulatoribus arripueris, 
, sed tot titulis merueris و‎ & ab, eruditorum ore modestissimè 
acceperis ; cum non Tute eo compellari jubeas, sed gravissimis 
beande per sapientiam Reipublice declares argumentis? 

Age ergo Sapientis in Polonia Parens! anima hoc spiri- 
tu respirans corpus Patrie: fruere tanti nominis honore, quem 
Tibi Litere primüm , deinde restituta sibi Polonia , tandem 
etiam orbis universus in templo Memorie «terná ara conse- 
erabit. 


EPIGRAMMA 


Jn aram Sapientis Regis. 


AUGUSTO ftetit Ava Deo: procul efte profani, 
AUGUSTUM , qui non creditis refe Deum Y 

Sunt homines, Patria qui mortua membra dedére ; 
Ergo, animam qui dat, won erit ille Deus ? 

